Omnibus sub norma catholicæ fidei militantibus notum esse volumus, quod ego Ebrardus sacerdos, pro animæ meæ remedio et omnium parentum meorum, et propter elemosine dignitatem, dono Deo et sanctis apostolis ejus Petro et Paulo, et ad locum Cluniacum, quandam vineam, quæ est sita in comitatu Cabilonense, in villa quæ vocatur Castenedus; et terminatur a mane terra Sancti Petri, a meridie et a sero terra Inberti, a cirtio senterius communalis. Et faciant monachi Sancti Petri quicquid facere voluerint. S. Ebrardi, qui donavit et ipse scripsit. S. Sogerii et uxoris ejus Ingelsendæ. S. Wichardi. S. Isembardi. S. Aychardi. Data mense novembri, regnante Rotberto rege anno IIII.